Berberecho

O berberecho, croque, crica, birbiricho ou chícaro é un molusco da familia dos cardiidae, de nome científico Cerastoderma edule (Linné, 1758).  Non se recoñecen subespecies.

Ten as valvas de xeito case circular, posuíndo entre 22 e 28 costelas ben marcadas. Vive soterrado en fondos lamacentos de area fina, próximo á superficie e preto da costa.

 Etimoloxía 
O termo galego berberecho provén do grego: βέρβερι, ostra das perlashttp://lema.rae.es/drae/?val=berberecho Etimoloxía e definición do termo berberecho no dicionario da RAE.

 Descrición 
A cuncha do berberecho común é de cor branca amarelenta, habitualmente con liñas escuras e presenta de 22 a 28 costelas radiais moi pronunciadas, ásperas e largas, as cales se encontran cruzadas por raias concéntricas e espiñas escamosas. A súa forma é globosa, case triangular e pode chegar a alcanzar os 6 cm.

 Distribución e hábitat 
Atópase amplamente estendido polo océano Atlántico, desde o mar de Barents e o mar Báltico ao longo da costa atlántica europea até Mauritania, en África occidental, así como no mar Mediterráneo suroccidental, onde é considerado como raro. Encóntrase en fondos cenagosos, areosos e de grava, habitualmente baixo a superficie do fondo.

 Comportamento 
Reprodúcese por medio de larvas peláxicas, e a diferenza doutras especies da súa familia, é unisexual. No mar do Norte encóntrase xunto ao berberecho verde (Cerastoderma glaucum), pero non se rexistrou hibridación, debido posiblemente á incompatibilidade entre os gametos de ambas especies.

Os berberechos comúns son capaces de dar saltos, apoiándose co seu pé no fondo e estricándoo de golpe poden saír proxectados até medio metro de distancia.

 Festas gastronómicas 

 Festa do Mexillón e do Berberecho, en Vilanova de Arousa (2º domingo de agosto)

 Notas 

 Véxase tamén 

 Outros artigos 
 Lista de bivalvos de Galicia
 Ligazóns externas 
 Ficha en pescaderiascorunesas.es 

Categoría:Veneroideos
Categoría:Animais descritos en 1758
Categoría:Marisco
Categoría:Moluscos de Galicia